b"\n_START_ARTICLE_\nSyam Ben Youssef\n_START_SECTION_\nUra\n_START_PARAGRAPH_\nBen Youssef aloitti uransa Ranskassa Traminots Marseillaisin junioreissa, josta h\xc3\xa4n siirtyi SC Bastian junioreihin vuonna 2004. Sittemmin elokuussa 2009 h\xc3\xa4n allekirjoitti kaksivuotisen sopimuksen tunisialaisseuran Esp\xc3\xa9rancen kanssa. Ben Youssef oli voittamassa avauskaudellaan Tunisian mestaruutta ja seuraavalla kaudella my\xc3\xb6s Tunisian cuppia. Ben Youssefin sopimuksen p\xc3\xa4\xc3\xa4tytty\xc3\xa4 hein\xc3\xa4kuussa 2011 h\xc3\xa4n ei jatkanut sopimustaan.\n_START_SECTION_\nLeyton Orient\n_START_PARAGRAPH_\n14. tammikuuta 2012 Ben Youssef siirtyi vapaalla siirrolla Englantiin Leyton Orientiin. H\xc3\xa4n allekirjoitti puolen vuoden sopimuksen. Ben Youssef pelasi Englannin ykk\xc3\xb6sliigassa yhdeks\xc3\xa4n ottelua.\n_START_SECTION_\nAstra Giurgiu\n_START_PARAGRAPH_\nKes\xc3\xa4kuussa 2012 Ben Youssef siirtyi Romaniaan Astra Giurgiun riveihin. H\xc3\xa4n pelasi avauskaudellaan 23 ottelua ja onnistui maalinteossa kaksi kertaa. Joukkueensa sijoittui nelj\xc3\xa4nneksi. Toisella kaudellaan Ben Youssef pelasi 21 p\xc3\xa4\xc3\xa4sarjaottelua ja voitti Romanian cupin, kun p\xc3\xa4\xc3\xa4sarjassa Astra Giurgiu sijoittui toiseksi. Kaudella 2014\xe2\x80\x932015 Ben Youssef oli j\xc3\xa4lleen joukkueensa vakiopuolustajia ja pelasi 23 sarjaottelua tehden yhden maalin, kun Astra Giurgiu sijoittui kolmanneksi.\n_START_SECTION_\nSM Caen\n_START_PARAGRAPH_\nBen Youssefin sopimus loppui 29. kes\xc3\xa4kuuta 2015 romanialaisseuran kanssa, jonka my\xc3\xb6t\xc3\xa4 h\xc3\xa4n siirtyi Ranskan p\xc3\xa4\xc3\xa4sarjaan SM Caenin riveihin kolmen vuoden sopimuksella. Ben Youssef pelasi avauskaudellaan 18 p\xc3\xa4\xc3\xa4sarjaottelua ja onnistui maalinteossa kolmesti, kun Caen sijoittui Ranskan p\xc3\xa4\xc3\xa4sarjassa seitsem\xc3\xa4nneksi. Toisella kaudella Caen pelasi heikosti ja j\xc3\xa4i sarjassa toiseksi viimeiseksi. Ben Youssef pelasi kauden aikana 17 sarjaottelua.\n_START_SECTION_\nKas\xc4\xb1mpa\xc5\x9fa\n_START_PARAGRAPH_\n5. hein\xc3\xa4kuuta 2017 Ben Youssef purki sopimuksensa Caenin kanssa ja siirtyi t\xc3\xa4m\xc3\xa4n j\xc3\xa4lkeen Turkin p\xc3\xa4\xc3\xa4sarjaan Kas\xc4\xb1mpa\xc5\x9fan riveihin. Joukkue sijoittui kaudella 2017\xe2\x80\x932018 kahdeksanneksi ja Ben Youssef pelasi kauden aikana 26 sarjaottelua ja teki niiss\xc3\xa4 yhden maalin.\n_START_SECTION_\nMaajoukkueura\n_START_PARAGRAPH_\nBen Youssef pelasi ensimm\xc3\xa4isen maaottelunsa CHAN-karsinnoissa Marokkoa vastaan 24. toukokuuta 2010 Tunisian A' maajoukkueessa, joka koostui vain kotimaan sarjassa pelanneista._NEWLINE_Kes\xc3\xa4kuussa 2018 Ben Youssef valittiin Tunisian maajoukkueeseen 2018 MM-kilpailuihin Ven\xc3\xa4j\xc3\xa4lle."